Angel Reese

**Angel Reese** (yo o tshotsweng ka Motsheganong a le garataro ka 2002) ke motshameki wa baseketebolo e e porofeshenale wa Amerika wa Chicago Sky ya  Women's National Basketball Association (WNBA). O na le maina a mareto a "**Bayou Barbie**" le "**Chi Barbie**", o tshamekile baseketebolo ya sekolo sa ithutelo ditiro a tshamekela Maryland Terrapins le LSU Tigers. 

Reese o ne a tsena sekolo sa Saint Frances Academy kwa Baltimore, Maryland, kwa a neng a fiwa tlotla ya McDonald's All American ka 2020 mme a bewa mo maemong a bobedi mo setlhopheng sa gagwe ke ESPN. O ne a ya kwa Maryland Terrapins jaaka motlhopiwa yo o kwa godimo thata mo ditsong tsa thulaganyo, mme paka ya gagwe ya ntlha ka 2020–21 e ne ya kgaosediwa ke lenao la moja le le thubegileng. O ne a bidiwa mo setlhopheng sa boraro sa All-American ke Associated Press jaaka moithuti wa ngwaga wa bobedi. Mo pakeng ya gagwe ya boraro, Reese o ne a fudugela kwa LSU mme e ne e le tlhopho ya setlhopha sa ntlha sa All-American ka bongwefela jwa pelo. O ne a etelela pele LSU go ya kwa makgaolakgannyeng a yone a  ntlha a bosetshaba, kwa a neng a le motshameki yo o gaisitseeng thata. Reese o ne a baya rekote ya NCAA ya setlha se le sengwe ya double-doubles tse pedi le rekote ya SEC ya setlha se le sengwe ya di-rebounds. Fa a le mo ngwageng wa bofelo, o ne a bidiwa Motshameki wa Ngwaga wa SEC (SEC PLayer of the Year) le ya All-American.

Reese o ne a tlhophiwa ke Chicago Sky ka tlhopho ya bosupa ka kakaretso mo setlhopheng sa 2024 WNBA draft. Mo pakeng ya gagwe ya magorogomasha, o ne a bidiwa WNBA All-Star mme a tlhoma rekote ya paka e le nngwe ya liki mo dipoelong. Mo maemong a boditshabatshaba, o ne a thusa Amerika go fenya setsele sa selefera kwa 2023 FIBA Women's AmeriCup. Ka 2025, o ne a tlhagelela mo khabareng ya Vogue.

## Botshelo jwa pele
Angel Reese o tshotswe ka Motsheganong a le garataro ka 2002, kwa Randallstown, Maryland, e le ngwana wa ga Angel le Michael Reese.  O ne a ithuta go tshameka baseketebolo go tswa mo go mmaagwe a sa le monnye thata mme a gola a tshameka kgatlhanong le morwarraagwe, Julian, fa pele ga ntlo ya bone. O ne a nna le seabe mo kgaisanong ya itoso bodutu kwa kgaolong ya Baltimore County, kwa mmagwe le ene a neng a tshameka teng. O ne a nna mongwe wa batshameki ba ba itseng baseketebolo thata mo toropong mme a atlega go tshameka metshameko e e kwa godimo ga dingwaga tsa gagwe le mo ditlhopheng tsa basimane. O ne a tshameka maemo kwa pele a a tshamekiwang ke yo mokhutshwane mo setlhopeng, a nna le kgolo ga bedi mo ngwageng wa ntlha wa sekolo se segolwane. Mo godimo ga baseketebolo, o ne a nna le seabe mo mminong wa ballet, gymnastics, go thuma le go taboga mo bongwaneng jwa gagwe.Reese o ne a nna a ya metshamekong ya Washington Mystics mme a bona tlhotlheletso go tswa go batshameki ba Basadi ba Basketball Association (WNBA) Candace Parker le Maya Moore, mmogo le motshameki wa pele wa National Basketball Association (NBA) yo o tlholegang kwa Baltimore native Muggsy Bogues. O ne a katisiwa ke Ron James le Team Takeover, lenaneo la Amateur Athletic Union (AAU) le le neng le le kwa Washington, D.C. e e gaisanang mo Nike Elite Youth Basketball League (EYBL), e leng lekgamu la bosetshaba. Batshameki ka enekwa AUU ba ne ba akaretsa Madison Scott, Mir McLean le Jakia Brown-Turner, botlhe ba ba neng ba fiwa dinaledi  tse tlhano ke ESPN kwa bofelong jwa ditiro tsa bona tsa sekolo se segolwane.

## Metswedi